cyanic-selkie/wikianc huggingface dataset:
আবু জর আল-গিফারী
মুহাজিরুনদের মধ্যে তিনি অন্যতম। আলি শারিয়াতি সহ বহু ব্যক্তিত্ব তাকে প্রথম ইসলামী সমাজতান্ত্রিক হিসেবে শ্রদ্ধা করে থাকেন, যাদের মধ্যে আহমেদ রিদা ১৯১০ সালে প্রথম তাকে এই উপাধিতে আখ্যায়িত করেন।
খগেন্দ্র চন্দ্র দাশ
খগেন্দ্র চন্দ্র দাশ হলেন ভারতের একজন বিশিষ্ট শিল্পদ্যোক্তা এবং ক্যালকাটা কেমিক্যাল কোম্পানির স্বত্বাধিকারী। তাঁর নেতৃত্বে এই কোম্পানি ভারতের স্বদেশী আন্দোলনের একটি সর্বাধিক পরিচিত কোম্পানি হয়ে ওঠে। মার্গো (সাবান) এবং অন্যান্য বেশ কয়েকটি পণ্যের জন্য তাঁর নেতৃত্বাধীন এই কোম্পানি সুপরিচিত ছিল।
জন্ম ও শিক্ষাজীবন
কে.সি. দাস বাংলার এক সমৃদ্ধ বৈদ্য পরিবারে জন্মগ্রহণ করেছিলেন। তাঁর পিতা রায় বাহাদুর তারক চন্দ্র দাশ ছিলেন একজন বিচারক। তাঁর মাতা মোহিনী দেবী ছিলেন একজন কট্টর গান্ধীবাদী এবং স্বাধীনতা কর্মী। । মোহিনী দেবী ছিলেন মহিলা আত্মরক্ষা সমিতির সভাপতি। কে. সি. দাশের ভাইবোনদের মধ্যে ডাঃ প্রভাবতী দাশগুপ্ত ছিলেন হাইডেলবার্গ বিশ্ববিদ্যালয়ের স্নাতক।
শিক্ষাজীবন
কলকাতায় পড়াশোনা শেষ করে তিনি শিবপুর কলেজ (বর্তমানে ভারতীয় প্রকৌশল বিজ্ঞান এবং প্রযুক্তিবিদ্যা প্রতিষ্ঠান, শিবপুর) এর প্রভাষক হয়েছিলেন। এই সময়ে, বাংলায় ব্রিটিশবিরোধী ক্রিয়াকলাপে যথেষ্ট পরিমাণে প্রবৃদ্ধি দেখা গেলে তিনি বিপ্লবী চিন্তাধারা ও কর্মবর্ধনের দ্বারা আলোকিত হয়ে কয়েকজন বিপ্লবীদের সঙ্গে ব্রিটিশবিরোধী ক্রিয়াকলাপে লিপ্ত হন। তাঁর পিতা, যিনি ব্রিটিশ ভারত সরকারের কিছু কর্মকর্তার ঘনিষ্ঠ ছিলেন, জানতে পেরেছিলেন যে, তিনি যদি শীঘ্রই তাঁর ছেলেকে ব্রিটিশবিরোধী কর্মকাণ্ড থেকে দূরে সরিয়ে এন্টেনা পারেন তাহলে অনতিবিলম্বে তাঁর ছেলেকে গ্রেপ্তার করা হবে। তখন তিনি তাঁর ছেলেকে উচ্চতর পড়াশোনা করার জন্য বিদেশ যেতে উৎসাহিত করেন। কে. সি. দাস, যিনি ব্রিটিশদের সঙ্গে কাজ করতে অস্বীকৃতি করেন, পরবর্তীতে তিনি আমেরিকায় উচ্চশিক্ষার জন্য পারি দেন।
আমেরিকাতে
দাশ ইন্ডিয়ান সোসাইটি ফর দ্য অ্যাভান্সমেন্ট অফ সায়েন্টিফিক ইন্ডাস্ট্রির বৃত্তি নিয়ে উচ্চশিক্ষার জন্য মার্কিন যুক্তরাষ্ট্রে যাত্রা করেন এবং সেখানে বার্কলের ক্যালিফোর্নিয়া বিশ্ববিদ্যালয়ে ভর্তি হন। তবে তিনি এবং এবং অপর ছাত্র এস. এম. বোস (পরবর্তীকালে ডাকব্যাক ওয়াটারপ্রুফের প্রতিষ্ঠাতা) পরবর্তীতে স্ট্যানফোর্ড বিশ্ববিদ্যালয়ে স্থানান্তরিত হন। দুজনেই ১৯১০ সালে রসায়নে ডিগ্রি নিয়ে স্নাতক ডিগ্রি অর্জন করেন। এই সময়ে, দাশ মার্কিন যুক্তরাষ্ট্রে ভারতীয় স্বাধীনতা কার্যক্রমের সঙ্গে খুব নিবিড়ভাবে জড়িত ছিলেন। সর্বোপরি তিনি ভারতীয় স্বাধীনতা লীগের ক্যালিফোর্নিয়া অধ্যায়টি গঠন করেছিলেন এবং লালা হার দয়ালের সাথে ঘনিষ্ঠভাবে কাজ করেছিলেন।
জাপানে
ভারতে ফিরে আসার আগে বোস ও দাস দুজনেই জাপানে আরো উচ্চশিক্ষার জন্য যান এবং সেখানেই তাদের প্রত্যেকের পরবর্তী ব্যবসায়গুলি নির্ধারণ করেন।
ক্যালকাটা কেমিক্যাল কোম্পানি প্রতিষ্ঠা
দাশ, আর.এন. সেন এবং বি.এন. মৈত্র একসঙ্গে ১৯১৬ খ্রিস্টাব্দে ক্যালকাটা কেমিক্যাল কোম্পানি প্রতিষ্ঠা করেন। কলকাতার ৩৫ পান্ডিতিয়া রোডের উপর এই কোম্পানির প্রধান দপ্তর ছিল এবং তিলজলায় একটি সহযোগী অফিস ছিল। স্বদেশপ্রেমী দাশের নেতৃত্বে সংস্থাটি স্বদেশী আন্দোলনের অগ্রগতির সঙ্গে তাল মিলিয়ে প্রতিষ্ঠিত হয়েছিল। তিনি বুঝেছিলেন যে ব্রিটিশরা অন্যান্য শিল্পগুলির মধ্যে সবচেয়ে গুরুত্বপূর্ণ শিল্প ছিল ওষুধ শিল্প।
জনপ্রিয়তা
টয়লেট পণ্যের উৎপাদনের জন্য এই কোম্পানি সবচেয়ে বেশি জনপ্রিয়তা অর্জন করেছিল, যার মধ্যে মার্গো (সাবান) ও নিম টুথপেস্ট সবচেয়ে জনপ্রিয় হয়েছিল। দাশ এগুলির মূল্য এমনভাবে নির্ধারণ করেছিলেন যাতে সমাজের প্রতিটি স্তরের মানুষ সেটি গ্রহণ করতে সক্ষম হন। এছাড়াও তিনি ল্যাভেন্ডার শিশির গুঁড়ো এবং কয়েকটি পণ্য তৈরি ও বিপণন করেছিলেন।
১৯৬০-এর দশকে দাশের মৃত্যুর সময় সংস্থাটি দক্ষিণ এশীয় অঞ্চলে সর্বাধিক পরিচিত এবং স্বীকৃত কোম্পানিতে পরিণত হয়েছিল। এটি শিল্প প্রক্রিয়ার জন্য প্রয়োজনীয় অনেকগুলি গুরুত্বপূর্ণ রাসায়নিক যৌগ উইপাদন করার জন্যও পরিচিত ছিল।
তাঁর মৃত্যুর পরে তাঁর পুত্র সমরেন্দ্র চন্দ্র দাশগুপ্ত চেয়ারপারসনের দায়িত্ব নিয়েছিলেন।
ব্যক্তিত্ব
কে.সি. দাস কলকাতার একজন বিশিষ্ট ব্যক্তিত্ব হয়ে উঠেছিলেন। তিনি আজীবন স্বদেশী দর্শনে বিশ্বাসী ছিলেন এবং স্বাধীনতা পরবর্তীকালেও তিনি ব্রিটিশবিরোধী মনোভাবাসম্পন্ন ছিলেন। মার্কিন যুক্তরাষ্ট্র এবং জাপান থেকে ফিরে আসার পর থেকে তিনি কেবল খাদির পোশাক পরার জন্য বেছে নিয়েছিলেন। তাঁর চাকরি করা সম্পর্কে অনীহা থাকায় তিনি প্রথম থেকেই শিল্পদ্যোগী মনোভাব নিয়েই অগ্রসর হয়েছিলেন।
বিদার লোকসভা কেন্দ্র
বিদার লোকসভা কেন্দ্রটি কর্ণাটক রাজ্যের ২৮ টি লোকসভা কেন্দ্রের একটি এবং ১৯৬২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল কন্নড়। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৬০০,৯৬২ জন৷
এই লোকসভা কেন্দ্রটি কর্ণাটকের সমগ্র বিদার জেলা ও গুলবার্গা জেলার উত্তর-পশ্চিম ও উত্তর-পূর্বে দিকে অবস্থিত বিধানসভা কেন্দ্রগুলি নিয়ে গঠিত৷
ইতিহাস
চিকোড়ি লোকসভা কেন্দ্রে ১৯৬২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৬২ থেকে ১৯৭৭ অবধি এটি মহীশূর রাজ্য ও এর পরে এটি কর্ণাটক রাজ্যের অংশীভূত হয়৷
বিধানসভা কেন্দ্র গুলি
লোকসভা কেন্দ্রটি কর্ণাটক রাজ্যের ২২৪ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কর্ণাটকের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র (চিঞ্চোলি, ঔরাদ) তফসিলী জাতিদের জন্য সংরক্ষিত।
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৪২ নং বিধানসভা কেন্দ্র৷ এটি গুলবার্গা জেলায় অবস্থিত৷ এটি তপসিলী জাতিদের জন্য সংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৪৬ নং বিধানসভা কেন্দ্র৷ এটি গুলবার্গা জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৪৭ নং বিধানসভা কেন্দ্র৷ এটি বিদার জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৪৮ নং বিধানসভা কেন্দ্র। এটি বিদার জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৪৯ নং বিধানসভা কেন্দ্র। এটি বিদার জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৫০ নং বিধানসভা কেন্দ্র। এটি একটি অসংরক্ষিত আসন। এটি বিদার জেলায় অবস্থিত৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৫১ নং বিধানসভা কেন্দ্র। এটি একটি অসংরক্ষিত আসন। এটি বিদার জেলায় অবস্থিত৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৫২ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি বিদার জেলায় অবস্থিত৷
আপেপ (নক্ষত্র জগৎ)
আপেপ হল নর্মা তারামণ্ডলে অবস্থিত একটি উলফ-র‍্যায়েট যুগ্ম ও একটি উত্তপ্ত অতিদানব সম্বলিত ত্রি-নক্ষত্র জগৎ। মিশরীয় পুরাণের সর্পদেবতার নামাঙ্কিত এই নক্ষত্র জগতটিকে ঘিরে রয়েছে যুগ্মটির প্রাথমিক তারার উচ্চ আবর্তন গতির ফলে মহাশূন্যে নিক্ষিপ্ত নাক্ষত্রিক বায়ু ও মহাজাগতিক ধূলিকণার একটি বিরাট জটিল গঠন, যা গৌণ তারাটির প্রভাবে একটি ‘পিনহুইল’-এর আকার ধারণ করে। ২০১০-এর দশকে পৃথিবী-ভিত্তিক পর্যবেক্ষণের ফলে বিজ্ঞানীরা এই সিদ্ধান্তে উপনীত হয়েছেন যে, এই নক্ষত্র জগতটি ছিল আকাশগঙ্গা ছায়াপথের শ্রেষ্ঠ জ্ঞাত গামা-রশ্মি বিস্ফোরণ প্রজনয়িতা।
নামকরণ
আপেপ (উচ্চারণ: ) নক্ষত্র জগৎটির নামকরণ করেন অ্যাস্ট্রনের জোসেফ কলিংহ্যামের নেতৃত্বাধীন জ্যোতির্বিজ্ঞানীদের একটি দল। এই দলটি ২০১৬ থেকে ২০১৮ সালের মধ্যবর্তী সময় এই নক্ষত্র জগৎটিকে পর্যবেক্ষণ করেন এবং পর্যবেক্ষণের বিষদ বিবরণ একটি বৈজ্ঞানিক পত্রে প্রকাশ করেন। এটির নামকরণ হয় মিশরীয় পুরাণে উল্লিখিত সূর্য দেবতা রা-এর নশ্বর শত্রু আপেপের নামানুসারে। উল্লেখ্য, প্রাচীন চিত্রকলায় আপেপকে প্রায়শই এক দৈত্যাকার সর্পের আকারে চিত্রিত করা হত এবং রা ও আপেপের শত্রুতাকে বর্ণনা করা হয় “একটি ড্রাগনের কুণ্ডলীর মধ্যে যুদ্ধোন্মুখ এক নক্ষত্র” রূপে বর্ণিত অবলোহিত আলোকে একটি জগৎ ও সেটির নাক্ষত্রিক বায়ুর আকারের সঙ্গে সাদৃশ্যপূর্ণ “একটি যথাযথ পরোক্ষ উল্লেখ” হিসেবে। এক্সএমএম-নিউটন নহাকাশ দূরবীন কর্তৃক পর্যবেক্ষিত এক্স-রশ্মি সূত্রগুলির একটি নক্ষত্র তালিকা এক্সএমএম-নিউটন সেরেন্ডিপিটাস সোর্স ক্যাটালগ-এ (২এক্সএমএম) এই নক্ষত্র জগৎটি তালিকাভুক্ত হয়েছে ২এমএমএম জে১৬০০৫০.৭-৫১৪২৪৫ নামে। এছাড়া এটি ডব্লিউআর ৭০-১৬ নামেও পরিচিত।
বৈশিষ্ট্য
আপেপ হল একটি ত্রি-নক্ষত্র জগৎ। এই জগতে রয়েছে ‘কেন্দ্রীয় ইঞ্জিন’ হিসেবে বর্ণিত ও ~১০০ বছরের এক পর্যায়ে আবর্তিত হয়ে চলা একটি উলফ-র‍্যায়েট যুগ্ম এবং ‘উত্তর দিকের সঙ্গী’ হিসেবে বর্ণত এবং >১০,০০০ বছরের এক পর্যায়ে কেন্দ্রীয় ইঞ্জিনকে কেন্দ্র করে ~১,৭০০ জ্যোতির্বৈজ্ঞানিক একক দূরত্ব থেকে আবর্তিত হয়ে চলা একটি তৃতীয় উত্তপ্ত অতিদানব তারা। আপেপের কেন্দ্রের যুগ্মটি গঠিত হয়েছে কার্বন- (ডব্লিউসি৮) ও নাইট্রোজেন-অনুক্রম (ডব্লিউএন৪-৬বি) উপশ্রেণির দু’টি ধ্রুপদি উলফ-র‍্যায়েট তারা দিয়ে। এর দলে আপেপ পরিণত হয়েছে আকাশগঙ্গা ছায়াপথের এক ধ্রুপদি ডব্লিউআর+ডব্লিউআর যুগ্ম ব্যবস্থার সর্বাপেক্ষা শক্তিশালী উদাহরণে। কার্বন-অনুক্রমের উলফ-র‍্যায়েট তারাগুলি প্রায়শই ধূলি-উৎপাদনের কারখানায় পরিণত হয়। নাক্ষত্রিক বায়ু ও মহাজাগতিক ধূলির এক সুদূরব্যাপী জটিল গঠন এই জগৎটিকে ঘিরে থাকে। সেই কারণে এটির সঙ্গে পিনহুইল নীহারিকা সৃষ্টিকারী ডব্লিউআর ১০৪ নামে অপর একটি উলফ-র‍্যায়েট নক্ষত্র জগতের সাদৃশ্য লক্ষিত হয়। 12000000 km/h গতিবেগে ভ্রমণরত এই বায়ু এবং নক্ষত্র জগৎটির প্রান্তদেশে 2000000 km/h গতিবেগে ভ্রমণরত ধূলি ইঙ্গিত করে যে, কেন্দ্রীয় ইঞ্জিনের অন্তত একটি উপাদান দ্রুত গতিতে আবর্তিত হয়ে চলেছে, যে গতিতে এটির পৃষ্ঠতল অভিকর্ষ বহির্ভাগে এটির কেন্দ্রাতিগ বল কর্তৃক প্রায় রক্ষিত হয়। এই উপাদানটি এটির মেরু অঞ্চল থেকে দ্রুততর এবং এটির বিষুব অঞ্চল থেকে মন্থরতর নাক্ষত্রিক বায়ু উৎপাদিত করে এবং বিষুবীয় বায়ুর সঙ্গে এটির গৌণ উৎপাদনগুলির বায়ুর পারস্পরিক মিথস্ক্রিয়ায় নক্ষত্র জগৎটির ‘পিনহুইল’ আকৃতির উদ্ভব ঘটে।  এক অতিনবতারার সময় দ্রুত গতিতে আবর্তিত হতে থাকা উলফ-র‍্যায়েট তারাগুলি তাত্ত্বিকভাবে গামা-রশ্মি বিস্ফোরণ ঘটাতে সক্ষম এবং এই নক্ষত্র জগৎটিকেও একটি গামা-রশ্মি বিস্ফোরণের প্রজনয়িতা হিসেবে চিহ্নিত করা হয়ে থাকে। বিজ্ঞানীদের আনুমানিক হিসেবে আপেপ পৃথিবী থেকে ~২.৪ কিলোপারসেক বা ~৮,০০০ আলোকবর্ষ দূরে অবস্থিত, এটির আনুমানিক ১১.৪ দৃশ্যগত নির্বাপনে যার সম্ভাব্য  বৈষম্য +০.২ ও -০.৫ কিলোপারসেক।
পর্যবেক্ষণ
আপেপ নক্ষত্র জগৎটি নর্মা তারামণ্ডলে 16:00:50.5 বিষুবাংশে এবং -51°42′45″ ক্রান্তিতে অবস্থিত। এই নক্ষত্র জগৎটিকে দু’টি উপাদানে বিভাজিত করা যায়: ‘কেন্দ্রীয় ইঞ্জিন’ উলফ-র‍্যায়েট যুগ্ম এবং ‘উত্তর দিকের সঙ্গী’ অতিদানব। নক্ষত্র জগৎটির মোট আপাত ঔজ্জ্বল্য হল ১৭.৫ (বিভাজিত ক্ষেত্রে কেন্দ্রীয় ইঞ্জিন ও উত্তর দিকের সঙ্গীর আপাত ঔজ্জ্বল্য যথাক্রমে ১৯.০ ও ১৭.৮)। এটির অবলোহিত বর্ণালিসংক্রান্ত শক্তি বণ্টনের (এসইডি) মধ্যে অনন্যতা লক্ষ্য করা যায়, যার ঔজ্জ্বল্য ২.২ µm-এ ৬.৪ থেকে ২২ µm-এ -২.৪ আপাত ঔজ্জ্বল্যের মধ্যে থাকে। ইউরোপিয়ান সাউদার্ন অবজার্ভেটরির (ইএসও) ভেরি লার্জ টেলিস্কোপের স্থিত সিনফোনি যন্ত্রের মাধ্যমে সম্পাদিত সমীক্ষায় অবলোহিত জে ব্যান্ডে কেন্দ্রীয় ইঞ্জিনটির আপাত ঔজ্জ্বল্য পরিমাপ করা হয়েছিল 10.2 এবং উত্তর দিকের সঙ্গীটির আপাত ঔজ্জ্বল্য পরিমাপ করা হয়েছিল 9.6। সিনফোনির দ্বারা কে ব্যান্ডে নক্ষত্র জগৎটির আপাত ঔজ্জ্বল্য পরিমাপ করা হয়েছিল কেন্দ্রীয় ইঞ্জিনটির 6.9 ও উত্তর দিকের সঙ্গীর 8.1, এল ব্যান্ডে আপাত ঔজ্জ্বল্য পরিমাপ করা হয়েছিল কেন্দ্রীয় ইঞ্জিনের 4.7 ও উত্তর দিকের সঙ্গীর 7.3, এবং এম ব্যান্ডে আপাত ঔজ্জ্বল্য পরিমাপ করা হয়েছিল কেন্দ্রীয় ইঞ্জিনের 4.4 ও উত্তর দিকের সঙ্গীর 7। সিনফোনির পর্যবেক্ষণ থেকে প্রাপ্ত বিস্তারিত তথ্যের মাধ্যমে জানা যায় যে উত্তর দিকের সঙ্গীটি সম্ভবত একটি গতানুগতিক বি১আইএ+ অতি স্পষ্ট তারা। এ ও বি দ্বারা একটি ডব্লিউসি৭ তারার বৈশিষ্ট্যসূচক বর্ণালিটিকে বোঝায়। কিন্তু ডব্লিউএন৪ বা ডব্লিউএন৫ তারার অতিরিক্ত বৈশিষ্ট্যগুলিকে তত্ত্বায়িত করতে হয় কেন্দ্রীয় ইঞ্জিনের অন্যতম নক্ষত্রগুলির থেকে; তা সুনিশ্চিত করা গেলে তা আপেপকে ডব্লিউআর তারাগুলির একটি দুর্লভ যুগ্ম জগৎ প্রমাণ করে। সিনফোনি তথ্য থেকে একটি বিকল্প উপপ্রমেয়ও প্রস্তাব করা হয়। এই মতে, এই বর্ণালি সামগ্রিকভাবে এক বেদস্তুর পরিবর্তনমূলক ডব্লিউএন/ডব্লিউসি তারাও গঠন করতে পারে এবং সেই ক্ষেত্রে উত্তর দিকের সঙ্গীটি হবে একটি গতানুগতিক ওবি তারা। ডব্লিউআর তারা ইজেড ক্যানিস মেজরিস ও ডব্লিউআর ৯০-এর সম্মিলিত বর্ণালিও এমন এক বর্ণালি গঠন করে যা ডব্লিউআর যুগ্মে পর্যবেক্ষিত বর্ণালির প্রায় অনুরূপ।
আপেপ নক্ষত্র জগৎটি ছিল আকাশগঙ্গা ছায়াপথে আবিষ্কৃত প্রথম সম্ভাব্য গামা-রশ্মি বিস্ফোরক প্রজনয়িতা। যদিও এই বিষয়টি এক্সএমএম-নিউটন ও চন্দ্র মহাকাশ দূরবীন থেকে কৃত প্রথম দিকের পর্যবেক্ষণগুলি থেকে জানা যায়নি। এই সকল পর্যবেক্ষণে ২০০৪ সালের অগস্ট মাসের মধ্যেই এটিকে সাধারণভাবে একটি এক্স-রশ্মি উৎস হিসেবে চিহ্নিত করা গিয়েছিল। জ্যোতির্বিজ্ঞানী জো কলিংহ্যাম সিডনি বিশ্ববিদ্যালয়ে স্নাতক পাঠক্রমে পড়াশোনা করার সময় মোলোংলো অবজার্ভেটরি সিন্থেসিস টেলিস্কোপ দ্বারা প্রথম আপেপ পর্যবেক্ষণ করেন এবং এটিকে এমন একটি সম্ভাব্য পরস্পর সংঘৃষ্ট-বায়ু যুগ্ম বলে উল্লেখ করে যেটির বেতার উৎস এটা ক্যারিনির ন্যায়ই উজ্জ্বল। কলিংহ্যাম ও পিটার টুটহিল (যিনি ১৯৯৮ সালে ডব্লিউআর ১০৪ আবিষ্কারে সহায়তা করেছিলেন এবং আপেপের চরম অবলোহিত গুণাবলি পর্যবেক্ষণের পর সেটির প্রতি আগ্রহ ব্যক্ত করেছিলেন) ২০১৬ সালের অগস্ট মাসে পর্যবেক্ষণের জন্য ইএসও-র ভেরি লার্জ টেলিস্কোপটি ব্যবহার করেন। অ্যাংলো-অস্ট্রেলিয়ান টেলিস্কোপ ও অস্ট্রেলিয়া টেলিস্কোপ কমপ্যাক্ট অ্যারে থেকে আরও পর্যবেক্ষণ চালানো হয়। এছাড়াও বিভিন্ন আন্তর্জাতিক প্রতিষ্ঠানও এই গবেষণায় অবদান রাখে। এই সকল পর্যবেক্ষণ ও গবেষণার ফসল হল ২০১৮ সালের ১৯ নভেম্বর নেচার অ্যাস্ট্রোনমি পত্রিকায় প্রকাশিত একটি বৈজ্ঞানিক নিবন্ধ। এই নিবন্ধেই ঘোষণা করা হয় যে, আপেপ নক্ষত্র জগৎটি ছিল একটি উলফ-র‍্যায়েট যুগ্ম এবং একটা গামা-রশ্মি বিস্ফোরণের প্রজনয়িতা। ইতিপূর্বে মনে করা হত এই ধরনের নক্ষত্র জগৎ শুধুমাত্র আকাশগঙ্গার চেয়ে নবীনতর ছায়াপথগুলিতেই পাওয়া যায়।
তথ্যসূত্র
পাদটীকা
উল্লেখপঞ্জি
সূত্রনির্দেশ
বিশ্ব হাঁপানি দিবস
বিশ্ব হাঁপানি দিবস হলো গ্লোবাল ইনিশিয়েটিভ ফর অ্যাজমা (জিআইএনএ) দ্বারা পরিচালিত বিশ্বজুড়ে হাঁপানির সচেতনতা বৃদ্ধির জন্য একটি বার্ষিক অনুষ্ঠান। বিশ্ব অ্যাজমা দিবসটি অনুষ্ঠিত হয় ৫ ই মে। ২০১২ সালের অনুষ্ঠানের থিম ছিল "আপনি আপনার হাঁপানি নিয়ন্ত্রণ করতে পারেন"। উদ্বোধনী বিশ্ব হাঁপানি দিবস ১৯৯৮ সালে অনুষ্ঠিত হয়েছিল।
বড়রওয়াস
বড়রওয়াস (Badarwas) ভারতের মধ্য প্রদেশ রাজ্যের শিবপুরি জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৭১ মিটার (১৫৪৫ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে বড়রওয়াস শহরের জনসংখ্যা হল ১০,৪০৮ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬২%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে বড়রওয়াস এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
সার্পাং জেলা
ইতিহাস
২০০৭ সালের ২৬ এপ্রিল লামোজিংখা ডুংখাগ (উপজেলা) আনুষ্ঠানিকভাবে সারপাং জেলা থেকে দাগানা জেলায় হস্তান্তরিত হয়। প্রভাবিত তিনটি গিয়োগ (লামোজিংখা, ডিওরালি ও নিচুলা বা জিনচুলা এবং লামোজিংখা শহর), যেগুলো সারপাং জেলার সর্ব-পশ্চিমাংশে গঠিত ছিল; বর্তমানে সেগুলো দাগানা জেলার সর্ব-দক্ষিণাংশে গঠিত।
ভূগোল
সার্পাং জেলার আয়তন ১,৯৪৬ বর্গকিলোমিটার। এর পূর্বে ঝেমগাং জেলা, উত্তরে ত্রোংসা জেলা, পশ্চিমে ওয়াংদুয়ে ফ্রোদাং, সিরাং ও দাগানা জেলা এবং দক্ষিণ আন্তর্জাতিক সীমানা, সীমান্তের উপারে ভারতের আসাম রাজ্য।
ভাষা
সার্পাং জেলার আধিপত্যবাদী ভাষা নেপালি, ভিন্ন-ভিন্ন লৌতশম্পা সম্প্রদায় দ্বারা কথিত একটি ইন্দো-ইউরোপীয় ভাষা। জেলার উত্তর-পূর্বাঞ্চলীয় অঞ্চলে পূর্ব বদিশ খেং ভাষাও কথা বলে।
প্রশাসনিক বিন্যাস
সার্পাং জেলা ১২টি গিয়োগে বিভক্ত;
এম৬১ ভালকান
এম৬১ ভালকান একটি ৬ ব্যারেল বিশিষ্ট বায়ু শীতলীকৃত গ্যাটলিং স্টাইল কামান যেটি ২০ মিলিমিটার ক্যালিবার উচ্চহারে ছুঁড়তে পারে। এটি ৫০ বছর ধরে মার্কিন যুক্তরাষ্ট্রের সশস্ত্রবাহিনীতে প্রধান ফিক্সড উইং এয়ারক্রাফট কামান হিসেবে ব্যবহৃত হচ্ছে।
বর্ণনা
ভালকান একটি গ্যাটলিং গান। ব্যারেল গুচ্ছের প্রতি ঘূর্ণনে এর প্রত্যেকটি ব্যারেল একবার করে গুলি ছুঁড়ে। একাধিক ব্যারেল হওয়ায় এটি প্রতি সেকেন্ডে ১০০টি গুলি ছুঁড়তে পারে এবং ব্যারেল ক্ষয় ও তাপ উৎপাদন হ্রাস করে অস্ত্রের আয়ু বৃদ্ধি করে।
মহসিন শস্ত্রপাণি
মহসিন শস্ত্রপাণি (১৯ ডিসেম্বর, ১৯৪৫ - ২ মার্চ ২০১৯) বাংলাদেশের একজন রাষ্ট্রবিজ্ঞানী, সাংবাদিক, লেখক এবং রাজনৈতিক ও সাংস্কৃতিক আন্দোলনের সংগঠক। তিনি মার্কিসীয় রাষ্ট্রবিজ্ঞানে দীক্ষিত। যৌবনের প্রারম্ভেই তিনি সামাজিক শোষণ-বঞ্চনার অবসান এবং মানবিক সমাজ প্রতিষ্ঠার আন্দোলনে প্রত্যক্ষভাবে জড়িত হয়ে পড়েন। তিনি বাংলাদেশের গণ সাংস্কৃতিক আন্দোলনের অন্যতম পুরোধা ব্যক্তিত্ব। চীনা লেখক লু স্যুন সম্পর্কে গবেষক।
জীবন
মহসিন শস্ত্রপাণি-র জন্ম ব্রিটিশ ভারতে ১৯৪৫ খ্রিষ্টাব্দের ১৯ ডিসেম্বর তারিখে তার মাতৃক নিবাস বর্তমান বাংলাদেশের ঝিনাইদহ জেলার মহেশপুর উপজেলার কাজীরবেড় নামক গ্রামে। তার পিতা সৈয়দ আবদুল মুত্তালিব ও মাতা জাহানারা খাতুন। পিতা একজন হোমিওপ্যাথিক চিকিৎসক ছিলেন। মহসিন শস্ত্রপাণি পিতার পাঁচ সন্তানের মধ্যে প্রথম। ১৯৬৩ খ্রিষ্টাব্দে তিনি প্রথম ঢাকায় আসেন। কিছুদিন পরে আবার ঢাকার বাইরে চলে যান। সে সময়টাতে কুষ্টিয়া, যশোরেই বেশিরভাগ সময় কাটান। তিনি পরে ১৯৬৬ সাল থেকে পুরোপুরি ঢাকায় বসবাস করা শুরু করেন। জীবনের প্রধান একটি অংশ, প্রায় ৩০ বছর, তিনি একাধারে সাংবাদিকতা ও প্রকাশনার সঙ্গে প্রত্যক্ষভাবে জড়িত ছিলেন। যে সকল পত্রিকায় তিনি কাজ করেছেন সেগুলো হলো: দৈনিক আজাদ, দৈনিক জনপদ এবং সাপ্তাহিক গণবাংলা। ১৯৭৯ খ্রিষ্টাব্দ থেকে ১৯৯০ পর্যন্ত তিনি মাসিক উন্মেষ পত্রিকার সম্পাদকের দায়িত্ব পালন করেছেন। এছাড়াও আমৃত্যু তিনি সাপ্তাহিক পত্রিকা নয়া দুনিয়া'র (অনিয়মিত) সম্পাদক-প্রকাশক ছিলেন। তিনি বাংলা একাডেমীর আজীবন সদস্য ছিলেন। তিনি দুবার চীন ভ্রমণ করেন, চীনা কম্যুনিষ্ট পার্টির আমন্ত্রণে। এছাড়া তিনি ইংল্যান্ড, ফ্রান্স, বেলজিয়াম, জার্মানি, অস্ট্রিয়া, সুইজারল্যান্ড, হল্যান্ড, আমেরিকা, কানাডা, নেপাল, ভুটান, ভারত ভ্রমণ করেছেন।
লেখালেখি ও প্রকাশনা
তার সাড়া জাগানো একটি গল্পসংকলন ১৯৮০ খ্রিষ্টাব্দে প্রকাশিত হয় যার নাম জনশ্রুতি। পরে এটার দুটি সংস্করণ প্রকাশিত হয়। তাঁর রচিত প্রথম উপন্যাস অন্তরিত লোকালয় মুক্তিযুদ্ধের সময় মূল কপিসহ ছাপানো সব কপি বিনষ্ট হয়, এখন আর কোন কপি নেই। তাঁর আরো একটি উপন্যাস জোছনায় কালো মেঘ যা পরে মূল নাম ধানমুট নামে ২০১৮ সালে প্রকাশিত হয়। তাঁর প্রকাশিত গ্রন্থের সংখ্যা ৩৪টি (কয়েকটি সম্পাদিতসহ)।
তাঁর রচিত অন্য কয়েকটি গ্রন্থ হলো: • ১। জনশ্রুতি (ছোট গল্পসংকলন) ১৯৮০;
• ২। অন্তরিত লোকালয় উপন্যাস, ১৯৭১ (কপি খুঁজে পাওয়া যায় না);
• ৩। "ধানমুট" (যা আগে জোছনায় কালো মেঘ নামে প্রকাশিত উপন্যাস, ফেব্রুয়ারি ২০১৮;
• ৫। '' বিপ্লবী হো চি মিন'; জীবনীগ্রন্থ (প্রথম প্রকাশ - মে ১৯৭২, তৃতীয় সংস্করণ - ফেব্রুয়ারি ২০০০);
• ৭। শবের মিছিলে জীবনের গান - নাটিকা, ১৯৭১;
• ৮। প্রস্তুতি - নাটিকা, ১৯৭০;
• ৯। লাল তারার কাহিনী চীনা কাহিনীর নাট্যরূপ; ১৯৭৯
• ১০। আজালিয়া পর্বত চীনা কাহিনীর নাট্যরূপ; ১৯৭৮
• ১১। দেশের নাম চীন ভ্রমণ কাহিনী - ১৯৮৫;
• ১২। এডগার স্নো - সংক্ষিপ্ত জীবনী;
• ১৪। লাল পতাকার নিচে সাংস্কৃতিক আন্দোলন - প্রবন্ধগ্রন্থ, ২০১৫ (বাংলা ১৪২৩);
• ১৫। সংস্কৃতি আন্দোলন পক্ষ ও বিপক্ষ - প্রবন্ধগ্রন্থ, বাংলা ১৪১৪;
• ১৬। তাদের যেমন জেনেছি - প্রবন্ধগ্রন্থ, ২0১৬;
• ১৭। উত্তর দেশের দৃশ্য - নাটিকা; ১৯৭১
• ১৮। মহসিন শস্ত্রপাণি-র চারটি গল্প - ছোটগল্প সংকলণ, বাংলা ১৪১৬;
• ১৯। সুরমা উপত্যকার শংখচিল (সম্পাদনা, বাংলা বৈশাখ ১৪১৯);
• ২০। কাগমারী সম্মেলন স্মারক গ্রন্থ (সম্পাদনা, মে ২০১১);
• ২১। মজলুম জননেতাঃ মওলানা ভাসানী স্মারক-সংকলণ (সম্পাদনা, ডিসেম্বর ২০০২);
কাঞ্চনাবাদ ইউনিয়ন
কাঞ্চনাবাদ বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন।
আয়তন
কাঞ্চনাবাদ ইউনিয়নের আয়তন ৫,৬৯১ একর (২৩.০৩ বর্গ কিলোমিটার)।
অবস্থান ও সীমানা
চন্দনাইশ উপজেলার উত্তরাংশে কাঞ্চনাবাদ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের পূর্বে ধোপাছড়ি ইউনিয়ন ও হাশিমপুর ইউনিয়ন; দক্ষিণে হাশিমপুর ইউনিয়ন, জোয়ারা ইউনিয়ন ও চন্দনাইশ পৌরসভা; পশ্চিমে জোয়ারা ইউনিয়ন, পটিয়া উপজেলার শোভনদণ্ডী ইউনিয়ন ও খরনা ইউনিয়ন এবং উত্তরে পটিয়া উপজেলার খরনা ইউনিয়ন ও কচুয়াই ইউনিয়ন অবস্থিত।
প্রশাসনিক কাঠামো
কাঞ্চনাবাদ ইউনিয়ন চন্দনাইশ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এটি ৬টি মৌজায় বিভক্ত। এ ইউনিয়নের গ্রামগুলো হল:
নামকরণ
কাঞ্চনাবাদ ইউনিয়নে ৫টি গ্রাম রয়েছে। যথাক্রমে: কাঞ্চননগর, মুরাদাবাদ, পূর্ব এলাহাবাদ, পশ্চিম এলাহাবাদ ও ৪১নং লট এলাহাবাদ। কাঞ্চননগর গ্রামের প্রথম অংশ কাঞ্চন এবং মুরাদাবাদ, এলাহাবাদ শেষ অংশ আবাদ নিয়ে কাঞ্চনাবাদ ইউনিয়নের নামকরণ করা হয়।
শিক্ষা ব্যবস্থা
২০১১ সালের আদমশুমারি অনুযায়ী কাঞ্চনাবাদ ইউনিয়নের সাক্ষরতার হার ৪৮.৭%। এ ইউনিয়ন ১টি বিশ্ববিদ্যালয়, ১টি মেডিকেল কলেজ, ১টি স্কুল এন্ড কলেজ, ২টি মাদ্রাসা, ১টি মাধ্যমিক বিদ্যালয় ও ১০টি প্রাথমিক বিদ্যালয় রয়েছে।
যোগাযোগ ব্যবস্থা
কাঞ্চনাবাদ ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়। এছাড়া রেলপথেও এ ইউনিয়নে যোগাযোগ করা যায়। চট্টগ্রাম-দোহাজারী রেলপথ (কাঞ্চননগর স্টেশন)।
ধর্মীয় উপাসনালয়
কাঞ্চনাবাদ ইউনিয়নে ৪৮টি মসজিদ, ৫টি ঈদগাহ, ৪টি মন্দির ও ১টি প্যাগোডা রয়েছে।
খাল ও নদী
কাঞ্চনাবাদ ইউনিয়নের উপর দিয়ে প্রবাহিত হচ্ছে সোনাই ছড়ি খাল এবং গুইল্লা ছড়ি খাল।
হাট-বাজার
কাঞ্চনাবাদ ইউনিয়নের প্রধান হাট/বাজার হল রওশনহাট।
দর্শনীয় স্থান
কাঞ্চনাবাদ ইউনিয়নের দর্শনীয় স্থানগুলোর মধ্যে রয়েছে:
উল্লেখযোগ্য ব্যক্তি
কাঞ্চনাবাদ ইউনিয়নের উল্লেখযোগ্য ব্যক্তিগণের মধ্যে রয়েছেন:
কবীন্দ্র পরমেশ্বর
কবীন্দ্র পরমেশ্বর মধ্যযুগীয় (১৬শ শতাব্দী) বাঙালি কবি। তিনিই সর্বপ্রথম বাংলা ভাষায় সংস্কৃত মহাকাব্য মহাভারত অনুবাদ করেন। তিনি হোসেন শাহের সেনাপতি ও চট্টগ্রামের শাসনকর্তা পরাগল খাঁ-র সভাকবি ছিলেন। পরমেশ্বর চট্টগ্রামের বাসিন্দা ছিলেন।
জীবনী
কবীন্দ্র পরমেশ্বরের জীবন সম্পর্কে বিশেষ তথ্য পাওয়া যায় না। ষোড়শ শতাব্দীতে গৌড়ের সুলতান আলাউদ্দিন হুসেন শাহের "লস্কর" (সেনাপতি) পরাগল খাঁ চট্টগ্রাম অধিকার করেন। গৌড়েশ্বর তাকেই চট্টগ্রামের শাসনকর্তা নিযুক্ত করেন। পরাগল খাঁ ছিলেন বিদ্যোৎসাহী ব্যক্তি। তিনি হিন্দু পুরাণের কাহিনী লোকমুখে শুনে উৎসাহিত হয়ে পরমেশ্বরকে এক দিনের মধ্যে শোনার উপযোগী করে বাংলায় মহাভারত রচনা করার নির্দেশ দেন: এই সব কথা কহ সংক্ষেপ করিয়া। দিনেকে শুনিতে পারি পাঁচালি রচিয়া।।
মূল মহাভারতের মোট শ্লোক সংখ্যা এক লক্ষ, তা এক দিনে শোনা কার্যত অসম্ভব। তাই তার উপরোধে পরমেশ্বর উক্ত মহাকাব্যের কাহিনী সংক্ষেপ করে পাণ্ডববিজয় কাব্য রচনা করেন: তাহার আদেশ মাল্য মস্তকে ধরিল। কবীন্দ্র পরম যত্নে পাঁচালি রচিল।। পরাগল খাঁর নির্দেশে লিখিত বলে এই কাব্যের অপর নাম হয় পরাগলী মহাভারত। কাব্য লিখে পরমেশ্বর পরাগল খাঁ-র কাছ থেকে "কবীন্দ্র" উপাধি পান। পরমেশ্বর লিখেছেন, পরাগল খাঁ রোজ পাণ্ডববিজয় শুনতে চাইতেন।
রচনাকাল
গৌড়ের সুলতান আলাউদ্দিন হুসেন শাহ ১৪৯৩ থেকে ১৫১৯ সাল পর্যন্ত রাজত্ব করেছিলেন। পরাগল খাঁ-ও এই সময়েই চট্টগ্রামের শাসক ছিলেন। সুতরাং পাণ্ডববিজয় কাব্য এই সময়ই রচিত হয় বলে অনুমান করা হয়। অর্থাৎ, কবীন্দ্র পরমেশ্বর চৈতন্য মহাপ্রভুর সমসাময়িক ছিলেন।
পাণ্ডববিজয় কাব্য
পরাগল খাঁ পৌরাণিক কাহিনীর অনুরাগী হলেও মুসলমান ছিলেন; তাই মহাভারতের জটিল দার্শনিক অংশ তার ভাল নাও লাগতে পারে, এই কথা ভেবে কবীন্দ্র পরমেশ্বর শুধু মহাভারতের উপাখ্যানভাগ অতি সংক্ষিপ্ত আকারে অনুবাদ করেন। সংক্ষিপ্ত অনুবাদ করলেও তিনি মহাভারতের কোনো অংশই বাদ দেননি। আবার অনুবাদ সংক্ষিপ্ত হওয়ার দরুন তিনি তার কবিত্ব শক্তির যথাযথ প্রকাশের সুযোগও পাননি। যদিও স্থানে স্থানে তিনি যথাযথভাবে মূলানুগ অনুবাদই করেছিলেন।
মহাভারত অনুবাদকালে পরমেশ্বরের সামনে নির্দিষ্ট কোন পূর্ব-আদর্শ বা মানদণ্ড ছিল না। তাই পয়ার ও ত্রিপদী ছন্দে সরল ভাষায় তার কাব্য রচনা করেছিলেন। উচ্চমানের কবিত্বশক্তির পরিচয় দিতে না পারলেও, কাব্যটি নিকৃষ্ট মানের অবশ্যই নয়। কাব্যভাষার খানিক নমুনা নিচে দেওয়া হল: দ্রৌপদী বোলন্তে সৈরন্ধ্রী মোর নাম। দ্রৌপদীর পরিচর্যা কৈলু অনুপাম।। অন্তঃপুর নারী যত উত্তর না পাইল। সুদেষ্ণা দেবীএ তাকে সাদরে পুছিল।। সত্য কহ আহ্মাতে কপট পরিহরি। কি নাম তোমার কহ কাহার বরনারী।। দুই ঊরু গুরু তোর অতি সুললিত। নাহি গভীর তোমার বাক্য সুললিত।। দশন দাড়িম্ব বিজলী নয়ন। রাজার মহিষী যেন সর্ব সুলক্ষণ।।
পরমেশ্বর ছিলেন সংস্কৃত ভাষায় সুপণ্ডিত রাজসভার কবি। তা সত্ত্বেও তার কাব্যে পাণ্ডিত্যের আতিশায্য দেখা যায় না। তার বাংলা তৎসম-বহুল। শ্রীকৃষ্ণের রূপবর্ণনা অংশে তিনি লিখেছেন: পরিধান পীতবাস কুসুম বসন। নব মেঘ শ্যাম অঙ্গ কমললোচন।। মেঘের বিদ্যুৎ তুল্য হসিত মুখেত। শংখচক্রগদাপদ্ম এ চারি করেক।।
তবে রাজসভার বাইরে তার কাব্য বিশেষ জনপ্রিয়তা পায়নি।
রচিত গ্রন্থ
পরাগল খাঁ'র আদেশে কবিন্দ্র পাণ্ডববিজয় বা পরাগলী মহাভারত রচনা করেন। এই গ্রন্থের বহু অনুকরণ আছে। কিন্তু মূল পাণ্ডববিজয় বা পরাগলী মহাভারত গ্রন্থ এখন পর্যন্ত অপ্রকাশিত অবস্থায় রয়েছে।
বিতর্ক
অনেকের মতে কবীন্দ্র পরমেশ্বর ও শ্রীকর নন্দী একই লোক। তবে এ বিষয়ে গবেষণার সুযোগ এখনো আছে।
পীরগঞ্জ থানা, ঠাকুরগাঁও
পীরগঞ্জ থানা বাংলাদেশের ঠাকুরগাঁও জেলার অন্তর্গত পীরগঞ্জ উপজেলার একটি থানা।
পটভূমি
১৮৭০ খ্রিস্টাব্দে পীরগঞ্জ থানা প্রতিষ্ঠা লাভ করে।
প্রশাসনিক এলাকাসমূহ
পীরগঞ্জ উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম পীরগঞ্জ থানার অধীন।
সাইফুল অপেক
মোহাম্মদ সাইফুল আজম বিন মোহাম্মদ ইউসুফ (জন্ম: ১২ ই মে ১৯৬৯), যিনি মঞ্চ নাম সাইফুল অপেক দ্বারা বেশি পরিচিত একজন মালয়েশিয় অভিনেতা এবং কৌতুকাভিনেতা।
জীবনের প্রথমার্ধ
সাইফুল আজম ১২ মে ১৯৬৯ সালে গোম্বাক, সেলাঙ্গরে জন্মগ্রহণ করেন। কিন্তু তাঁর জন্ম নিবন্ধন সনদপত্রে জন্ম নিবন্ধিত হয়েছে ১৫ আগস্ট ১৯৬৯ সালে। এর কারণ হলো ১৩ই মে ১৯৬৯ সালে মালয়শিয়ার জাতিগত দাঙ্গায় একটি অনাকাঙ্ক্ষিত অবস্থা সৃষ্টির কারণে তাঁকে অন্য আরেকটি পরিবারের কাছে দত্তক দেওয়ার প্রয়োজন পড়ে, দত্তক নেওয়ার পরই তাঁর জন্ম নিবন্ধন কার্যক্রম সমাপ্ত হয়। ২১ বছর বয়সে মায়ের মৃত্যুর আগ পর্যন্ত সাইফুল, জাহিদুন বিনতি হাজি সাহিন এবং তাঁর মায়ের দ্বিতীয় স্বামী হাজি মোহাম্মদ জাফর আলির কাছেই বড় হয়েছেন। মায়ের মৃত্যুর দিন কপালে চুমু দিতে গিয়ে বাঁধার সম্মুখিন হয়ে জানতে পারেন তিনি দত্তক সন্তান।
পেশা
তিনি তার প্রযোজনা প্রতিষ্ঠান গিটু-গিটু প্রোডাকশনের মালিক এবং ২০০৩ সালে আনুগেরা বিনতাং জনপ্রিয় বেরিতা হারিয়ান-এর সবচেয়ে জনপ্রিয় তারকা হিসেবে মনোনীত হন।
তিনি ১৯৯৪ সালের ১১ জুন রোজিনা আবু হাসানকে বিয়ে করেন এবং মোহাম্মদ রিয়াদ আসলাম ও মোহাম্মদ রাদজিন আইমান নামে দুই পুত্র সন্তানের বিয়ে দেন।
ড
ড হল বাংলা ভাষার ত্রয়োদশ ব্যঞ্জনবর্ণ এবং বাংলা বর্ণমালার ২৪তম বর্ণ।
যুক্তবৰ্ণ (ড যোগে)
ড + ড = ড্ড = আড্ডা ড + য = ড্য ড + র = ড্ৰ = ড্ৰাম
পীরগঞ্জ থানা
পীরগঞ্জ থানা নামে বাংলাদেশে মোট ২টি থানা রয়েছে। যথা:
২০২৩ ভাল্লেত্তা কাপ
২০২৩ ভাল্লেত্তা কাপ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২৩ সালের জুলাই মাসে মাল্টায় অনুষ্ঠিত হয়। টুর্নামেন্টে স্বাগতিক মাল্টার সঙ্গে অংশগ্রহণ করে ফ্রান্স, রোমানিয়া, লুক্সেমবুর্গ ও সুইজারল্যান্ড। টুর্নামেন্টের ম্যাচসমূহ মার্সা স্পোর্টস ক্লাব মাঠে অনুষ্ঠিত হয়। এটি চিল ভাল্লেত্তা কাপের চতুর্থ আসর; ২০২২ সালে অনুষ্ঠিত পূর্ববর্তী আসরে বিজয়ী হয়েছিল রোমানিয়া।
টুর্নামেন্টের ফাইনালে মাল্টাকে হারিয়ে বিজয়ী হয় সুইজারল্যান্ড।
পয়েন্ট তালিকা
বাছাই-এ উত্তীর্ণ
৪র্থ স্থান নির্ধারণীতে উত্তীর্ণ
ভূ-তাপীয় উত্তাপন
থাম্ব|আইসল্যান্ডের একটি উষ্ণপ্রস্রবণ। গোসল করতে বা ঘর গরম রাখতে পৃথিবীর নানা জায়গায় উষ্ণপ্রস্রবণ ব্যবহার করা হয়। ভূ-তাপীয় উত্তাপন (ইংরেজি Geothermal heating) হল ভূ-তাপীয় শক্তি সরাসরি ব্যবহার করার মাধ্যমে তাপন। পুরাপ্রসত্র যুগ থেকে মানুষ এই ভূ-তাপীয় উত্তাপ ব্যবহারের সুযোগ নিয়ে আসছে। ২০০৪ সালে প্রায় সত্তরটি দেশ ভূতাপীয় তাপনের মোট ২৭০ পিটাজুল-এর প্রত্যক্ষ ব্যবহার করেছে। ২০০৭ সালের হিসাবে, বিশ্বে প্রাথমিক বিদ্যুত ব্যবহারের ০.০৭% চাহিদা পূরণের জন্য সারা বিশ্বজুড়ে ২৮ জি.ডব্লিউ. ভূ-তাপীয় ক্ষমতা স্থাপন করা হয়েছে। কোনও শক্তি রূপান্তরের প্রয়োজন হয় না ব'লে এতে তাপীয় দক্ষতা বেশি। কিন্তু শীতকালে বেশিরভাগ ক্ষেত্রে তাপের প্রয়োজন থাকে ব'লে এর ক্ষমতা ফ্যাক্টর কম হতে থাকে (প্রায় ২০%)।
পৃথিবী গ্রহ হিসাবে তার প্রকৃত গঠন-কালে খনিজ পদার্থের তেজস্ক্রিয় ক্ষয় এবং সৌর শক্তির শোষণ থেকে পাওয়া তাপকে তার অভ্যন্তরে ধরে রেখেছে। পৃথিবীর অভ্যন্তরে ধরে রাখা সেই তাপ থেকে উদ্ভূত হয় ভূ-তাপীয় শক্তি। বেশিরভাগ উচ্চ তাপমাত্রার ভূ-তাপীয় উত্তাপ টেকটোনিক পাতের সীমানা অঞ্চলে পৃথিবীর উপরিতলের কাছাকাছি অংশে আগ্নেয়গিরির ক্রিয়াকলাপে গড়ে ওঠা ফাটল দিয়ে বাইরে বেরিয়ে আসে। প্রয়োগ-ক্ষেত্রে প্রয়োজনীয় তাপমাত্রার চেয়েও উচ্চতর তাপমাত্রায় ঐ সব অঞ্চলের স্থলজ ও ভূগর্ভস্থ জল পাওয়া যেতে পারে। যাইহোক এমনকি ঠান্ডা স্থানেও গড় বার্ষিক বায়ু তাপমাত্রায়,  গভীরে নিরবচ্ছিন্নভাব ঐ তাপ থাকতে পারে এবং তাকে একটি তাপ পাম্প দিয়ে উত্তোলন করা যেতেও পারে।
ব্যবহারসমূহ
সস্তায় ভূ-তাপীয় উত্তাপের জন্য বিভিন্ন ধরনের ব্যবহার রয়েছে। ২০০৪ সালে অর্ধেকেরও বেশি সরাসরি ভূ-তাপীয় উত্তাপ স্পেস হিটিং হিসাবে ব্যবহৃত হয়েছে এবং এক তৃতীয়াংশ ব্যবহৃত হয়েছে স্পা-র জন্য। বাদ বাকি অংশটি ব্যবহৃত হয়েছে বিভিন্ন শিল্প প্রক্রিয়া, নিষ্কাশন, গার্হস্থ্য গরম জল এবং কৃষি প্রয়োগের জন্য। রেকজাভিক এবং আকুরেরি শহরে রাস্তা এবং ফুটপাথের নীচে ভূ-তাপীয় প্রকল্প থেকে পাওয়া গরম জলের নল দিয়ে তুষার গলানোর ব্যবস্থা আছে। ব্যবহার দেখা যাচ্ছে ভূ-তাপীয় নির্লবণীকরণ।
ভূ-তাপীয় ব্যবস্থাপনা গ্রহণের ফলে অর্থনীতিতেও বেশ বড়ো ধরনের উপকৃত হওয়ার প্রভাব লক্ষ্য করা যায়। তাই স্পেস উত্তাপক শক্তি পাওয়ার জন্য প্রায়ই একাধিক গৃহে এবং কখনও কখনও পুরো সম্প্রদায়ে বিতরণ করা হয়। রেকজাভিক, আইসল্যান্ড, বোইস, আইডাহো, এবং ক্ল্যামাথ ফলস, ওরেগন এর মতো জায়গাগুলিতে দীর্ঘ সময় ধরে এই প্রকৌশলটি বিশ্বজুড়ে জেলা উত্তাপক নামে চর্চা করা হয়েছে।
নিষ্কাশন
মার্কিন যুক্তরাষ্ট্রের পশ্চিম দিকের উল্লেখযোগ্য অংশ সহ বিশ্বের কিছু অংশ অপেক্ষাকৃত অগভীর ভূ-তাপীয় সম্পদের অধীনে রয়েছে। আইসল্যান্ড, জাপানের কিছু অংশ এবং বিশ্বের অন্যান্য ভূ-তাপীয় স্থানগুলিতেও একই রকম পরিস্থিতি রয়েছে। এই অঞ্চলগুলিতে জল বা বাষ্প প্রাকৃতিক উষ্ম প্রস্রবণ থেকে ধরে নিয়ে সরাসরি রেডিয়েটার বা তাপ এক্সচেঞ্জারগুলিতে নল দিয়ে পাঠিয়ে দেওয়া যেতে পারে। বিকল্পভাবে এই তাপ ভূ-তাপীয় বিদ্যুৎ উৎপাদন প্রকল্প থেকে পাওয়া উপজাত বর্জ্য তাপ অথবা গভীর কূপ থেকে নিয়ে উষ্ম একুইফারে পাঠানো যেতে পারে। ভূ-তাপীয় বিদ্যুৎ উৎপাদন থেকে সরসরি ভূতাপীয় উত্তাপক অনেক বেশি দক্ষ এবং এটির জন্য তাপমানের চাহিদা কম হওয়ার কারণে এটি একটি বৃহত্তর ভৌগোলিক পরিসরে কার্যকর। যদি অগভীর মাটি গরম কিন্তু শুকনো থাকে তবে বায়ু বা জলকে মাটির নল বা ডাউনহোল হিট এক্সচেঞ্জার-এর মধ্যে দিয়ে পাঠানো যেতে পারে এবং সেটি তখন ভূমির সাথে তাপ বিনিময়ক হিসাবে কাজ করে।
গভীর ভূ-তাপীয় সম্পদ থেকে পাওয়া ভূ-তাপীয় শক্তিকে ব্যবহার ক'রে বাষ্পীয় চাপ-এর সাহায্যে বিদ্যুৎ উৎপাদন করতেও ব্যবহার করা হয়। আইসল্যান্ড ডিপ ড্রিলিং প্রকল্প ২,১০০ মি গভীরের ম্যাগমা ব্যবহার করে। এখানে ম্যাগমার একটি গর্তের উপরে সিমেন্ট দিয়ে একটি স্টিলকক্ষ নির্মাণ করা হয়েছে এবং ম্যাগমার কাছে তাতে নীচের দিকে ছিদ্র করা রয়েছে। এই ব্যবস্থা গ্রহণ ক'রে আইডিডিপি-১ এ ম্যাগমা বাষ্পের উচ্চ তাপমাত্রা এবং চাপে ৩৬এম.ডব্লিউ.ডব্লিউ. ক্ষমতা সম্পন্ন বিদ্যুত উৎপাদন করা হচ্ছে। বিশ্বে এটিই প্রথম ম্যাগমা-সম্বৃদ্ধ ভূতাপীয় ব্যবস্থা।
যে জায়গাগুলিতে অগভীর মাটিও খুব শীতল হওয়ার কারণে সরাসরিই যথেষ্ট আরামপ্রদ সেখানেও শীতের বাতাসের চেয়ে (মাটি) উষ্ণতর হয়। অগভীর মাটির তাপীয় জাড্যতা গ্রীষ্মকালের সৌর শক্তিকে জমিয়ে রাখে এবং ভূভাগে তাপমাত্রার মরশুমি পরিবর্তণে ১০ মিটার গভীরতার নিচে সম্পূর্ণ অদৃশ্য হয়ে যায়। প্রচলিত চুল্লির তুলনায় আরও দক্ষতায় ভূ-তাপীয় উত্তাপ পাম্পের সাহায্যে ঐ তাপ, ভূ-তাপীয় উত্তাপ সহ নিষ্কাষণ করা যায়। ভূ-তাপীয় উত্তাপ পাম্প বিশ্বের যে কোনও জায়গায় মূলত অর্থনৈতিকভাবে কার্যকর।
তত্ত্ব অনুসারে, পৌর জলের নলের মতো বিদ্যমান পরিকাঠামো দিয়েও ভূ-তাপীয় শক্তিকে (সাধারণত শীতলীকৃত) আহরণ করা যায়।
রবার্ট ডেভিড কেপেল
রবার্ট ডেভিড কেপেল (জন্ম ১৫ জুন, ১৯৪৪) একজন আমেরিকান প্রাক্তন আইন প্রয়োগকারী কর্মকর্তা এবং গোয়েন্দা। তিনি নিউ হ্যাভেন বিশ্ববিদ্যালয় এবং স্যাম হিউস্টন স্টেট বিশ্ববিদ্যালয়ের সাবেক প্রাক্তন সহযোগী অধ্যাপক। টেপ বুন্ডি এবং গ্যারি রিডওয়ের তদন্তে কেপেল তার অবদানের জন্য পরিচিত এবং তিনি এইচআইটিএস, হোমসাইড ইনভেস্টিগেশন ট্র্যাকিং সিস্টেম তৈরিতে সহায়তা করেছিলেন।
জীবনের প্রথমার্ধ
রবার্ট কেপেল বড় হয়েছিলেন ওয়াশিংটনের স্পোকানে, যেখানে তিনি সেন্ট্রাল ভ্যালি হাই স্কুলে পড়াশোনা করেছিলেন। স্নাতক শেষ করার পরে, তিনি ওয়াশিংটন স্টেট বিশ্ববিদ্যালয়ে পড়তে যান, যেখানে তিনি উচ্চ জাম্পে অংশ নিয়েছিলেন। পুলিশ প্রধান হওয়ার প্রত্যাশায় কেপেল তার বাবা অপরাধমূলক বিচারের জন্য অনুপ্রাণিত হয়েছিল। তিনি পুলিশ বিজ্ঞান ও প্রশাসনে স্নাতকোত্তর ডিগ্রি অর্জন করেন। ১৯৬৬ সালে স্নাতক হওয়ার পরে, কেপেল ১৯৬৭ থেকে ১৯৭৪ সাল পর্যন্ত ভিয়েতনাম যুদ্ধে আর্মি ড্রিল সার্জেন্ট এবং অধিনায়ক হিসাবে খসড়া হওয়ার আগে কিং কাউন্টি শেরিফের বিভাগে কাজ করেছিলেন
কর্মজীবন
"টেড মুর্দারস" গোয়েন্দা হিসাবে রবার্ট কেপেলের ক্যারিয়ারের সূচনা চিহ্নিত করেছিল। লেক সাম্মামিশ স্টেট পার্কের প্রত্যক্ষদর্শীরা "টেড" নামের এক ব্যক্তির বিষয়ে তথ্য সরবরাহ করেছিলেন যিনি দু'জন যুবতী নিখোঁজ বলে ঘোষণা করেছিলেন। তদন্ত চলাকালীন, কেপেল টেড বুন্ডি সহ ২৫ জনের সাথে তার অবস্হান অবধি সন্দেহভাজনদের একটি বিশাল তালিকা সংকুচিত করেছিলেন। তিনি বুন্ডির মুখোমুখি হয়েছিলেন, কিন্তু বুন্ডি কথোপকথনটি বাতিল করে দিয়েছেন। কেপেল তার সাথে আবার কথা বলতে পারার আগেই বুন্ডি গ্রেপ্তার হয়ে কারাগারে পালিয়ে গিয়েছিল।
ওয়াশিংটনে হত্যার একটি সেট অনুসন্ধানের জন্য কেপেলকে গ্রিন রিভার টাস্ক ফোর্সে সহায়তা করতে বলা হয়েছিল। ১৯৮৪ সালের মধ্যে টেড বুন্ডি গ্রিন রিভার কিলারের তদন্তে সহায়তা করার আশায় রবার্ট কেপেলকে চিঠি লেখা শুরু করেছিলেন। এই চিঠিপত্রটি দুজনের মধ্যে সাক্ষাত্কারের দিকে পরিচালিত করেছিল, যার ফলস্বরূপ বুন্ডি মৃত্যুদণ্ড কার্যকর করার আগে তার অজ্ঞাত অপরাধের কথা স্বীকার করেছিল।
পরবর্তী জীবন
১৯৯৫ সালে ওয়াশিংটন স্টেট অ্যাটর্নি জেনারেলের অফিসের প্রধান অপরাধী তদন্তকারী হিসাবে কেপেল অবসর নিয়েছিলেন। তিনি সিয়াটল বিশ্ববিদ্যালয়ের অনুষদে যোগদান করেন। , কেপেল স্যাম হিউস্টন স্টেট ইউনিভার্সিটিতে ফৌজদারি বিচারের সহযোগী অধ্যাপক ছিলেন এবং বর্তমানে তিনি টেলিকনফারেন্সের মাধ্যমে সেখানে পড়াচ্ছেন। ২০০৭ সালে, কেপেল অপরাধী বিচারের সহযোগী অধ্যাপক হিসাবে নিউ হ্যাভেন বিশ্ববিদ্যালয়ে যোগদান করেছিলেন।
ডিসকভারি চ্যানেল (দ্ব্যর্থতা নিরসন)
ডিসকভারি চ্যানেল উল্লেখ করতে পারে:
.এএল
.এএল হল আলবেনিয়ার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। আলবেনিয়ার ইলেক্ট্রনিক ও পোস্টাল যোগাযোগ কর্তৃপক্ষ (একেইপি) এটি নিয়ন্ত্রণ করে থাকে। শুধু আলবেনিয়ার নাগরিক ও আলবেনিয়া ভিত্তিক কম্পানি গুলো .এএল ডোমেইন নাম নিবন্ধনের সুযোগ পায়। বিদেশীরা বিভিন্ন প্রক্সি-রেজিস্ট্রার বা বিশ্বস্ত হোস্ট (যেমনঃ হোস্ট.এএল বা ডট.এএল) এর কাছ থেকে নিবন্ধনের সুযোগ পায়।
দ্বিতীয় স্তরের নিবন্ধন
পূর্বে সরাসরি .এএল এর অধীনে অথবা সরাসরি দ্বিতীয় স্তরে নিবন্ধনের সুযোগ ছিলনা কিন্তু সরাসরি .এএল এর অধীনে কিছু ডোমেইন নাম ছিল যেমন, ইউনিটি.এএল (uniti.al), তিরানা.এএল (tirana.al), সোরোস.এএল (soros.al), ইউপিটিএএল (upt.al) ও ইনিমা.এএল (inima.al)।
তৃতীয় স্তরে নিবন্ধন
তৃতীয় স্তরের নিবন্ধন সাধারনত দ্বিতীয় স্তরের অধীনে করা যায় কিন্তু স্রামপ্রতিক সময়ে সরাসরি .এএল এর অধীনে অনেক ডোমেইন নাম দেখা যায়।
হুইজ সার্ভার
.এএল এর সরাসরি কোন হুইজ সার্ভার নেই। ডোমেইন নাম খালি আছে কিনা তা দেখার জন্য https://web.archive.org/web/20141028114412/http://www.akep.al/en/kerkoni-domain এই সাইটটি ব্যবহার করতে হয়।
বহিঃসংযোগ
Toppdomän
বোরন শ্রেণী
বোরন শ্রেণী বলতে পর্যায় সারণীর ১৩তম শ্রেণীর মৌলগুলোকে বোঝানো হয়ে থাকে। পর্যায় সারণীর বোরন (B), অ্যালুমিনিয়াম (Al), গ্যালিয়াম (Ga), ইন্ডিয়াম (In), থ্যালিয়াম (Tl), এবং ইউনুনট্রিয়াম (Uut) ইত্যদি মৌলের সমন্বয়ে এই শ্রেণীটি গঠিত হয়েছে। বোরন শ্রেণীর মৌলগুলোর সর্বশেষ শক্তিস্তরে ৩টি করে ইলেকট্রন রয়েছে।
বোরন শ্রেণীর মৌলগুলোকে অপধাতু বলা হয়, তবে ইউনুনট্রিয়াম এ ক্ষেত্রে ব্যাতিক্রম, এই মৌলটি দুর্বল ধাতু দলের অন্তর্ভুক্ত। ইউনুনট্রিয়ামের দূর্বল ধাতুর বৈশিষ্টটি এখনও নিশ্চিত হওয়া যায়নি, এবং আপেক্ষিক প্রতিক্রিয়ার ফলে এই বৈশিষ্টটি প্রমাণিত না হওয়ার সম্ভাবনাও রয়েছে। অ্যালুমিনিয়াম প্রকৃতিতে বিপুল পরিমানে পাওয়া যায়, এবং পৃথিবীর প্রাপ্ত ধাতুগুলোর মধ্যে এটি তৃতীয় অবস্থানে রয়েছে (প্রায় ৮.৩%)
বৈশিষ্টসমূহ
অন্যান্য শ্রেণীর মৌলগুলোর মত, এই শ্রেণীর মৌলগুলোরও ক্ষেত্রেও তাদের ইলেকট্রন বিন্যাসের পরিবর্তনের সাথে সাথে ভৌত এবং রাসায়নিক ধর্মগুলোর ক্রম পরিবর্তন লক্ষ্য করা যায়।
সাইয়্যেদ (নাম)
সাইয়িদ (এছাড়াও বানান সৈয়দ, সায়ীদ, সেইট, সায়িদ, সায়েদ, সাঈদ, আল- সায়্যিদ এবং সাঈয়িদ) (سيد, ; অর্থ 'প্রভু', 'গুরু'; বহুবচন: সাদাত سادة
sādah হল ইসলামের নবী মুহাম্মদের বংশধরদের দেওয়া একটি পুংলিঙ্গ নাম। এটি সাইদ (বা সাঈদ, ) নামসমূহের সাথে বিভ্রান্ত হওয়া উচিত নয়  )।
পর্যবেক্ষণ দ্বারা ব্যবস্থাপনা
পর্যবেক্ষণ দ্বারা ব্যবস্থাপনার দুটি অসম্পৃক্ত অর্থ রয়েছে:
প্রশাসনিক সেবা সংস্থা
প্রশাসনিক পরিষেবা সংস্থা (Administrative services organization, সংক্ষেপে এএসও) হল একটি সংস্থা যা প্রশাসনিক এবং এইচআর চাহিদা মেটাতে সমাধান প্রদান করে, সমস্ত কর্মসংস্থান-সম্পর্কিত ঝুঁকি এবং দায়বদ্ধতা বজায় রাখে। এএসও শব্দটি পিইও শিল্প দ্বারা ১৯৯০ এর দশকের শেষের দিকে প্রতিষ্ঠিত হয়েছিল যাতে নির্বাচনী প্রশাসনিক সহায়তা এবং সম্পূর্ণ-স্কেল পিইও পরিষেবাগুলির মধ্যে পার্থক্য করা যায়। দুই ধরনের পরিষেবার মধ্যে প্রধান পার্থক্য হল, এএসও ব্যবস্থায়, নিয়োগকর্তা করের উদ্দেশ্যে রেকর্ডের নিয়োগকর্তা থাকেন। শেষ পর্যন্ত, এই কাঠামোর সাথে, ট্যাক্স এবং বীমা করা হয় প্রশাসনিক কার্যক্রম মাধ্যমে, কিন্তু কোম্পানির অধীনেনিয়োগকর্তা শনাক্তকরণ নম্বর। সমস্ত W-2 এবং শ্রমিকদের ক্ষতিপূরণ নীতি নিয়োগকর্তার দায়িত্ব থেকে যায় এবং প্রশাসনিক সংস্থার নয়।
প্রদত্ত আরও সাধারণ প্রশাসনিক পরিষেবাগুলির মধ্যে কিছু হল বেতন প্রক্রিয়াকরণ, বেতনের প্রশাসন, সুবিধা প্রশাসন এবং কর্পোরেট সুবিধা।
বেতনের পরিষেবাগুলির মধ্যে রয়েছে: W-2 প্রক্রিয়াকরণ, ট্যাক্স পরিষেবা, সরাসরি আমানত, ইত্যাদি এবং এই সকল সুবিধা তালিকাভুক্তি পরিচালনা করা। কর্পোরেট সুবিধার মধ্যে রয়েছে- স্বাস্থ্য বীমা, গ্রুপ ডেন্টাল, এসটিডি, লিমিটেড, জীবন, ইত্যাদি আয়োজন/আলোচনা করা।
সুবিধা
এএসও এর সুবিধাগুলি সহজে পরিমাপযোগ্য নয়। এএসও দায়িত্ব পালনকারী প্রশাসনিক সংস্থাগুলি ধারণাগতভাবে ব্যবসার মালিকদের সময় এবং অর্থ স্কেল অর্থনীতির মাধ্যমে সাশ্রয় করে। কিছু ব্যবসা, বিশেষ করে ছোট ব্যবসা বা স্টার্ট আপ কোম্পানি, ব্যবসা পরিচালনার সাথে জড়িত প্রশাসনিক দায়িত্বের জন্য প্রস্তুত নয়। ছোট এবং মাঝারি আকারের ব্যবসার জ্ঞান এবং ক্ষমতা সাধারণত পেশাগত দক্ষতার মধ্যে সীমাবদ্ধ থাকে, আইনি বা প্রশাসনিক দক্ষতা নয়।
একটি এএসও ব্যবহার করার সবচেয়ে উল্লেখযোগ্য সুবিধাগুলির মধ্যে একটি হল খরচ সাশ্রয় করার কৌশল এবং দর কষাকষির ক্ষমতার সুবিধা যা এএসও তাদের বিপুল সংখ্যক কর্মীর কর্মচারীর কারণে প্রদান করতে পারে।
এএসও গুলি তৈরি করা হয়েছে বৃহত্তর কোম্পানিগুলির জন্য যেগুলির প্রকৃত কাজগুলির বেতন, কর্মীদের ক্ষতিপূরণ, স্বাস্থ্য এবং সুস্থতা সুবিধা এবং এইচআর সহায়তা এবং পরিষেবাগুলির জন্য প্রয়োজন। সাধারণত ১০০ টির বেশি কর্মচারী একটি এএসও মডেলে মূল্য খুঁজে পায়। যদিও এএসও এবং পিইও ব্যবসায়িক মডেল কিছুটা একই রকম, একটি এএসও সহ-কর্মসংস্থান অন্তর্ভুক্ত করে না।
ধলুয়াবাড়ী, কোচবিহার
ভূগোল
ধলুয়াবাড়ী শহরটি কোচবিহার জেলার কোচবিহার ১ ব্লকের অন্তর্ভুক্ত৷ এটি তোরষা নদীর দক্ষিণ তীরে ও বানিয়াদহ নদীর উত্তরে অবস্থিত৷ শহরটি কোচবিহার থানার অন্তর্গত এবং এটি কোচবিহার শহরের অন্তর্ভুক্ত হলেও কোচবিহার পৌরসভা থেকে ভিন্ন৷
জনতত্ত্ব
২০১১ খ্রিস্টাব্দের ভারতের জনগণনা অনুসারে ধলুয়াবাড়ী শহরের জনসংখ্যা ৪৩৮৩ জন, যার মধ্যে ২২৬৫ জন পুরুষ ও ২১১৮ জন নারী৷ প্রতি হাজার পুরুষে ৯৩৫ জন নারী৷ ৬ বছর অনুর্দ্ধ ৪৫৩ জন শিশু, যা সমগ্র জনসংখ্যার ১০.৩৪ %৷ ৬ বছরোর্দ্ধ জনসংখ্যার ৭৯.১৯% অর্থাৎ ৩১১২ জন সাক্ষর৷
বহিঃসংযোগ
কোচবিহারের বুকে এই ধলুয়াবাড়ি অঞ্চলটি একটি বিশাল এলাকা জুড়ে অবস্থান করছে। এই অঞ্চলটি কোচবিহার সদর এলাকা থেকে অনেকটা দুরে অবস্থিত তাই এটি কিছুটা হলেও গ্রামকেন্দ্রিক। এখানে ভ্রমণ করতে অনেকেই এসে থাকেন।
সিকান্দার বখ্ত (ক্রিকেটার)
সিকান্দার বখ্ত (سکندر بخ; জন্ম: ২৫ আগস্ট, ১৯৫৭) সিন্ধু প্রদেশের করাচিতে জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭৬ থেকে ১৯৮৯ সময়কালে পাকিস্তানের পক্ষে আন্তর্জাতিক ক্রিকেটে অংশ নিয়েছেন।
ঘরোয়া প্রথম-শ্রেণীর পাকিস্তানি ক্রিকেটে করাচি, পাকিস্তান ইন্টারন্যাশনাল এয়ারলাইন্স, পাবলিক ওয়ার্কস ডিপার্টমেন্ট, সিন্ধু ও ইউনাইটেড ব্যাংক লিমিটেড দলের প্রতিনিধিত্ব করেছেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিং করতেন তিনি।
আন্তর্জাতিক ক্রিকেট
১৯৭৯-৮০ মৌসুমে ভারত গমন করেন। সিরিজের দ্বিতীয় টেস্টে দূর্দান্ত ক্রীড়াশৈলী প্রদর্শন করেছিলেন তিনি। এহতেশামুদ্দিনের পরিবর্তে খেলতে নেমে ৮/১২৬ বোলিং পরিসংখ্যান গড়েন। ঐ টেস্টে তিনি এগারো উইকেট দখল করেন।
খেলার ধরন
দীর্ঘদেহী ফাস্ট মিডিয়াম বোলার হিসেবে প্রাণবন্ত পেস বোলিং করতেন। সহজাত আউট সুইঙ্গারে অধিকাংশ ব্যাটসম্যানই বিভ্রান্তির কবলে নিপতিত হতেন। তবে, ঐ সময়ের সেরা বোলারদের তুলনায় সচরাচর পিছিয়ে ছিলেন। করাচিতে সফররত ইংল্যান্ড দলের বিপক্ষে একদিনের আন্তর্জাতিকে অধিনায়ক মাইক ব্রিয়ারলি’র হাত ভেঙ্গে সংবাদ শিরোনামে চলে আসেন।
অবসর
ক্রিকেট খেলা থেকে অবসর গ্রহণের পর ২০০৩ সালের ক্রিকেট বিশ্বকাপে পাকিস্তান দলের সহায়ক কর্মকর্তার দায়িত্ব পালন করেছিলেন। বর্তমানে তিনি জিও নিউজে ক্রীড়া বিশ্লেষকের দায়িত্বে রয়েছেন। এছাড়াও, এক্সপ্রেস নিউজ, ইন্দাস ও সামা টেলিভিশনের ক্রীড়া বিশ্লেষক তিনি।
গ্নু
গ্নু বা GNU হলো "GNU's Not Unix!"-এর পুনসংক্ষিপ্ত রূপ। এমন নামের কারণ, যদিও গ্নু ইউনিক্স-সদৃশ, এর সাথে ইউনিক্সের তফাৎ হলো এটি ফ্রি, যেখানে ইউনিক্স ফ্রি নয়। তাছাড়াও গ্নুতে ইউনিক্সের কোন কোডই ব্যবহার করা হয়নি। গ্নু প্রকল্পে একটি অপারেটিং সিস্টেম কার্নেল, গ্নু হার্ড, অন্তর্ভুক্ত রয়েছে, যেটিই এফএসএফের মূল লক্ষ্যবস্তু ছিলো। যাইহোক, নন-গ্নু কার্নেল, যেমন — লিনাক্সও গ্নু সফটওয়্যারের সাথে ব্যবহার করা যায়, কারণ গ্নু হার্ড এখনও সাধারণের ব্যবহারোপযোগী নয়। গ্নু সফটওয়্যার ও লিনাক্স কার্নেলের এমন সম্মিলন গ্নু/লিনাক্স, গ্নু+লিনাক্স বা শুধু লিনাক্স নামে পরিচিত।
ইতিহাস
রিচার্ড স্টলম্যান গ্নু অপারেটিং সিস্টেমের এই পরিকল্পনার কথা net.unix-wizards এবং net.usoft নিউজগ্রুপে জানান ২৭ সেপ্টেম্বর ১৯৮৩ সালে। সফটওয়্যার ডেভলপমেন্টের কাজ শুরু হয় ৫ জানুয়ারি ১৯৮৪ সালে। এর আগে তিনি এমআইটির আর্টিফিশিয়াল ইন্টেলিজেন্স ল্যাব থেকে অবসর গ্রহণ করেন। কারণ এই প্রতিষ্ঠানের সাথে যুক্ত থাকার কারণে গ্নু সফটওয়্যারের ডেভলপমেন্ট বা বিনামূল্যে বিতরণের ক্ষেত্রে সমস্যা হতে পারে অথবা প্রতিষ্ঠানের পক্ষ থেকে সফটওয়্যারগুলোর মালিকানার দাবি উত্থাপন হতে পারে। রিচার্ড স্টলম্যান গ্নু নামটি নির্বাচন করেছেন বিভিন্ন শব্দের খেলা এবং দ্য গঞ্জ নামের একটি গান থেকে। এ প্রকল্পের মূল লক্ষ্য ছিল সম্পূর্ণরূপে ফ্রি সফটওয়্যারের সমন্বয়ে একটি অপারেটিং সিস্টেম তৈরী করা। স্টলম্যান চেয়েছিলেন কম্পিউটার ব্যবহারকারীরা যেন "স্বাধীন" থাকতে পারেন, যেমনটা ছিলেন ১৯৬০ এবং ১৯৭০ এর দশকে। সে সময় সফটওয়্যার ব্যবহারকারীরা তাদের ব্যবহৃত সফটওয়্যারের সোর্স কোড নিয়ে স্টাডি, অন্য যে কারও সাথে শেয়ার করা, সফটওয়্যারে যে কোনো ধরনের পরিবর্তন করার স্বাধীনতা পেতেন। এমনকি পরিবর্তীত সফটওয়্যারসমূহ পুনরায় প্রকাশ করার ব্যাপারেও কোনো বাধা ছিল না ব্যবহারকারীদের। গ্নু ইশতেহারে মার্চ ১৯৮৫ সালে এই দর্শনটি উল্লেখ করা হয়েছিল।
রিচার্ড স্টলম্যানের আইটিএসে কাজ করার অভিজ্ঞতা ছিল এবং এটিই তাকে একটি পোর্টেবল অপারেটিং সিস্টেম তৈরীতে উদ্বুদ্ধ করেছিল। আইটিএসে ছিল অ্যাসেমব্লি প্রোগ্রামিং ভাষায় লেখা একটি অপারেটিং সিস্টেম, যা পিডিপি-১০ কম্পিউটার স্থাপত্যের উদ্দেশ্যে তৈরী করা হয়েছিল, তবে এই ডিভাইসটির ডেভলপমেন্ট বন্ধ হয়ে যাওয়ায় অপারেটিং সিস্টেমটির ব্যবহারও কমে আসছিল। সিদ্ধান্ত নেয়া হয় গ্নু ইউনিক্সের সমপর্যায়ের একটি অপারেটিং সিস্টেম হিসবে তৈরী করা হবে। সে সময় ইউনিক্স একটি জনপ্রিয় মালিকানাধিন অপারেটিং সিস্টেম ছিল। ইউনিক্সের ডিজাইন প্রমাণ করেছে যে এটি কার্যকর, একই সাথে এটি মডিউলার ছিল, ফলে এর অংশগুলি বিভিন্ন সংযোজন করার সুযোগ ছিল।
প্রয়োজনীয় প্রায় সকল সফটওয়্যারই একেবারে নতুন করে লিখতে হয়েছিল যদিও সহজলভ্য বিভিন্ন ফ্রি সফটওয়্যার উপাদান ছিলো যেমন টেক্স টাইপসেট সিস্টেম এবং এক্স উইন্ডো সিস্টেম। গ্নুর অধিকাংশ অংশ তৈরী করেছে স্বেচ্ছাসেবকরা; অনেকে তাদের অবসর সময়ে কাজ করেছেন, বিভিন্ন কোম্পানি, শিক্ষাপ্রতিষ্ঠান এবং অলাভজনক প্রতিষ্ঠন থেকে পাওয়া পারিশ্রমিকের বিনিময়েও কাজ করেছেন অনেকে। ১৯৮৫ সালের অক্টোবরে স্টলম্যন ফ্রি সফটওয়্যার ফাউন্ডেশন (এফএসএফ) প্রতিষ্ঠা করেন। ১৯৮০ এর শেষে এবং ১৯৯০ সময়ের মধ্যে এফএসএফ গ্নু এর জন্য প্রয়োজনীয় সফটওয়্যার তৈরীর জন্য ডেভলপার নিয়োগ দেয়।
ধীরে ধীরে বিভিন্ন ব্যবসা প্রতিষ্ঠান গ্নুর ডেভলপমেন্ট, বিক্রয়, বিতরণ এবং কারিগরি সহায়তার ব্যপারে সাহায্য করতে শুরু করে। এই সকল প্রতিষ্ঠানসমূহের মধ্যে সিগনাস সল্যুশনস অন্যতম যা বর্তমানে রেড হ্যাটের একটি অংশ।
উপাদান
সিস্টেমটির প্রাথমিক উপাদানগুলোর মধ্যে রয়েছে গ্নু কম্পাইলার কালেকশন (জিসিসি), গ্নু সি লাইব্রেরি (জিলিবসি), এবং গ্নু কোর ইউটিলিটিজ (কোরইউটিলস) রয়েছে। তবে আরও গ্নু ডিবাগার (জিডিবি), গ্নু বাইনারি ইউটিলিটিজ (বিনইউটিলস), গ্নু ব্যাশ শেল এবং গ্নোম ডিইও রয়েছে। গ্নু এপ্লিকেশন ও ইউটিলিটির লিনাক্স পোর্টে গ্নু ডেভেলপাররা অবদান রেখেছে, যেগুলো বর্তমানে বিএসডি সংস্করণ, সোলারিস এবং ম্যাকওএসেও ব্যাপকভাবে ব্যবহৃত হয়।
অনেকগুলো গ্নু প্রোগ্রাম অন্যান্য অপারেটিং সিস্টেমেও পোর্ট হয়েছে, যেখানে মালিকানাধীন প্ল্যাটফর্ম, যেমন মাইক্রোসফট উইন্ডোজও ও ম্যাকওএসও রয়েছে। ইউনিক্স প্রতিলিপির চেয়ে গ্নু প্রোগ্রামগুলো আরও বেশি নির্ভরযোগ্য বিবেচিত হয়।
গ্নুয়ের বিভিন্ন রূপ
গ্নু প্রকল্পের প্রাতিষ্ঠানিক কার্নেল ছিলো গ্নু হার্ড মাইক্রোকার্নেল; তবে, ২০১২ মোতাবেক, লিনাক্স কার্নেল প্রাতিষ্ঠানিকভাবে লিনাক্স-লিব্রে হিশেবে গ্নু প্রকল্পের একটি অংশে পরিণত হয়।
ডেবিয়ান গ্নু/হার্ড ২০১৫ ডিস্ট্রোর এপ্রিল ৩০, ২০১৫ সালের মুক্তির সাথে গ্নু ওএস এখন থেকে কম্পিউটারে ইন্সটল ও ব্যবহারের জন্যে প্রয়োজনীয় সব উপাদান সরবরাহ করে।  যার মধ্যে রয়েছে, গ্নু হার্ড কার্নেল, যেটি  বর্তমানে প্রাক উৎপাদন পর্যায়ে রয়েছে।
অন্যান্য কার্নেল, যেমন ফ্রিবিএসডি কার্নেলও গ্নু সফটওয়্যারের সাথে সংযুক্ত করে নতুন অপারেটিং সিস্টেম নির্মান করা যায়। এফএসএফের মতে, যেসব অপারেটিং সিস্টেম গ্নু উপাদান ও লিনাক্স কার্নেল ব্যবহার করে, তাদেরকে গ্নু/লিনাক্স ডাকা উচিত।  গ্নু প্রকল্প জিনিউসেন্স, ট্রিস্কল ও প্যারাবোলা গ্নু/লিনাক্স-লিব্রে পরিগ্রহণ করেছে। গ্নুয়ের অন্যান্য সংস্করণ যেগুলো হার্ড কার্নেল ব্যবহার করে না, তাদের মধ্যে রয়েছে, ডেবিয়ান গ্নু/কেফ্রিবিএসডি এবং ডেবিয়ান গ্নু/নেটবিএসডি।
লোগো
thumb|upright=0.5|গ্নু ৩০তম বার্ষিকীর লোগো
গ্নুর লোগো হলো একটি গ্নুর মাথা। ইটিয়েন সুভাস মূল লোগোটির ডিজাইনার হলেও, অরেলিও হ্যাকার্টের আরও বোল্ড ও সিম্পল ডিজাইনটি বর্তমানে ব্যবহৃত হয়।  গ্নু সফটওয়্যারে এ লোগো দেখা যায়। ছাপানো বা ইলেকট্রনিক ডকুমেন্টেশন ও ফ্রি সফটওয়্যার ফাউন্ডেশন ম্যাটারিয়ালেও এ লোগোর দেখা মিলে। এখানে উল্লেখিত ছবিটি, প্রাতিষ্ঠানিক লোগোর একটি পরিবর্তিত সংস্করণ। গ্নু প্রকল্পের ৩০তম বার্ষিকীতে ফ্রি সফটওয়্যার ফাউন্ডেশন এটি তৈরী করে।
ফজলুর রহমান (দ্ব্যর্থতা নিরসন)
ফজলুর রহমানবলতে যাদেরকে বোঝানো হতে পারে -
ঢ
ঢ হল বাংলা ভাষার চতুর্দশ ব্যঞ্জনবর্ণ এবং বাংলা বর্ণমালার ২৫তম বর্ণ।
হোয়াইট ফ্যাঙ
হোয়াইট ফ্যাঙ (White Fang) মার্কিন ঔপন্যাসিক জ্যাক লন্ডনের লেখা একটি বিখ্যাত কিশোর অ্যাডভেঞ্চার উপন্যাস। এটি প্রথমে পর্বক্রমে আউটিং ম্যাগাজিনে প্রকাশিত হয় ১৯০৬ সালে। এই বইটি ১৯ শতকের কানাডার ইউকন টেরিটোরির ক্লন্ডিক গোল্ড রাশের সময়কে নিয়ে লেখা, এবং মূল চরিত্রে রয়েছে হোয়াইট ফ্যাঙ নামের এক নেকড়েকুকুর। হোয়াইট ফ্যাঙ জ্যাক লন্ডনের লেখা সবচেয়ে জনপ্রিয় দ্য কল অব দি ওয়াইল্ড মত অনেকটা একই ধরনের উপন্যাস।
দাউদ খান কররানী
দাউদ খান কররানী (শাসনকাল ১৫৭২-১২ জুলাই ১৫৭৬) ছিলেন কররানী রাজবংশের এবং শাহী বাংলার সর্বশেষ সুলতান। তাঁর বাবা সুলায়মান খান কররানীর রাজত্বকালে তিনি ৪০,০০০ অশ্বারোহী, ৩,৬০০ হাতি, ১১,৪০,০০০ পদাতিক ও ২০,০০০ কামানের এক বাহিনীর নেতৃত্বে ছিলেন। তিনি বর্তমান ভারতের দক্ষিণ-পশ্চিম অঞ্চল আক্রমণ করেন।
মোগল-আফগান যুদ্ধ
দাউদ খান বাংলা সালতানাত নিয়ে সন্তুষ্ট ছিলেন না। তিনি শের শাহ শুরির মত উচ্চাভিলাষী ছিলেন এবং সমগ্র ভারত উপমহাদেশ জয়ের স্বপ্ন দেখতেন। কিন্তু সম্রাট আকবরের সাথে তার শত্রুতা সৃষ্টি হয়।
জামানিয়া আক্রমণ
সম্রাট আকবর গুজরাটে যুদ্ধে ব্যস্ত থাকার সময় দাউদ খান গাজীপুরের কাছে জামানিয়া আক্রমণ করেন। আফগান সেনারা জামানিয়া দখল করে এর দুর্গ অধিকার করে নেয়। আকবর তার জৌনপুরের গভর্নর মুনিম খানকে দাউদ খানের বিরুদ্ধে অগ্রসর হতে নির্দেশ দেন। মুনিম খান তার বন্ধু দাউদ খানের প্রধানমন্ত্রী লোদি খানের সাথে পাটনায় সাক্ষাত করেন এবং শান্তি স্থাপনে সম্মত হন। তবে এই সিদ্ধান্ত আকবর বা দাউদ খান কাউকেই সন্তুষ্ট করতে পারেনি। পরবর্তীতে দাউদ খান লোদি খানকে শাস্তি দেন।
তুকারয়ের যুদ্ধ
১৫৭৫ সালের ৩ মার্চ মোগল ও আফগানদের মধ্যে তুকারয়ের যুদ্ধ সংঘটিত হয়। যুদ্ধের পর আফগানরা উড়িষ্যার কটকের দিকে পিছু হটে। মোগলরা তৎকালীন বাংলার আফগান রাজধানী তান্ডা দখল করে নেয়। মুনিম খান তান্ডা থেকে গৌড়ে রাজধানী সরিয়ে নেন। কটকের সন্ধিতে দাউদ খান বাংলা ও বিহারকে মোগলদের কাছে ছেড়ে দেন এবং নিজে উড়িষ্যায় রয়ে যান। ছয় মাস পর প্লেগ ছড়িয়ে পড়লে মুনিম খান অক্টোবরে মৃত্যুবরণ করেন। এরপর কালাপাহাড় ও ঈসা খান মোগল বিরুদ্ধে লড়াই করেন। দাউদ খান গৌড় পুনরায় অধিকারের জন্য উড়িষ্যা থেকে ফিরে আসেন।
রাজমহলের যুদ্ধ
আকবর এরপর খান জাহান কুলির অধীনে একটি বাহিনী প্রেরণ করেন। তিনি তেলিয়াগড়হি দখল করে রাজমহলের দিকে অগ্রসর হন। দুই বাহিনী রাজমহলের যুদ্ধক্ষেত্রে মুখোমুখি হয়। যুদ্ধ অনেক দিন ধরে চলতে থাকে। বিহারের গভর্নর মোজাফফর খান তুরবাতি ও অন্যান্য সেনাপতিদের আকবর তাদের সাথে যোগ দেয়ার নির্দেশ দেন। অন্যদিকে দাউদ খানের পাশে অন্যান্য গুরুত্বপূর্ণ আফগান নেতা, জুনায়েদ, কুতলু খান ও কালাপাহাড় ছিলেন। ভয়াবহ যুদ্ধের পর ১৫৭৬ সালের ১২ জুলাই ভয়াবহ যুদ্ধের পর দাউদ খান চূড়ান্তভাবে পরাজিত ও নিহত হন।
সত্যার্থ প্রকাশ
থাম্ব|সত্যার্থ প্রকাশ গ্রন্থটির প্রচ্ছদ (বাংলা) সত্যার্থ প্রকাশ (হিন্দি: सत्यार्थ प्रकाश) হচ্ছে স্বামী দয়ানন্দ সরস্বতী রচিত একটি গ্রন্থ। গ্রন্থটি সর্বপ্রথম ১৮৭৪ সালে হিন্দিতে প্রকাশিত হয়।
দয়ানন্দ সরস্বতী ছিলেন একজন গুরুত্বপূর্ণ হিন্দু ধর্মগুরু, সমাজ সংস্কারক এবং আর্য সমাজের প্রতিষ্ঠাতা। সত্যার্থ প্রকাশ ছিল তাঁর অন্যতম পাণ্ডিত্যপূর্ণ রচনা। বর্তমানে গ্রন্থটি হিন্দি ছাড়াও বাংলা, সংস্কৃত, ইংরেজি, ফরাসি, জার্মান, সোয়াহিলি, আরবি, চীনাসহ ২০টিরও অধিক ভাষায় অনুদিত হয়েছে। গ্রন্থটির বিশাল অংশ জুড়ে ধর্মীয় সংস্কার বিষয়ক তথ্য এবং শেষ চারটি অধ্যায়ে বিভিন্ন ধর্মীয় বিশ্বাস নিয়ে তুলনামূলক আলোচনা করা হয়েছে। [[চিত্র:সত্যার্থ-প্রকাশঃ - দয়ানন্দ সরস্বতী - পঞ্চম সংস্করণ.jpg|থাম্ব|সত্যার্থ প্রকাশ, দয়ানন্দ সরস্বতী (বাংলা পঞ্চম সংস্করণ)]]